1850 සැප්තැම්බර් 24 දා ආරම්භ වූ පරෙවි තැපැල් සේවය ඔබ්සර්වර් පුවත්පත් කාර්යාලය මගින් පවත්වාගෙන ගිය තැපැල් ප්‍රවාහන සේවයකි. 1848 මාතලේ කැරැල්ල පැවැති සමයේ ලංකාව පාලනය කළ වයිකවුන්ට් ටොරින්ටන් නමැති බ්‍රිතාන්‍ය ජාතික ආණ්ඩුකාරයා ධුරයෙන් පහකර ආපසු එංගලන්තයට කැඳවනු ලැබූ බව සඳහන් ප්‍රවෘත්තිය ද මුලින්ම කොළඹට ගෙන ගියේ එම සේවයට අයත් පරෙවියෙකු විසිනි. තැපැල් ඉතිහාසයට විචිත්‍ර මතක සටහන් රැසක් දායාද කළ පරෙවි තැපැල් සේවය ලංකාවේ විදුලි පණිවුඩ සේවයේ ආරම්භයත් සමග නිමාව දුටුවේය. 1858 ජනවාරි 18 දා ගාල්ල හා කොළඹ අතර ඇරඹුණු එම සේවය මගින් හුවමාරු වූ ලංකාවේ පළමු විදුලි පණිවුඩය ද කොළඹ සිට ගාල්ලට යැවූ පණිවුඩයක් වූ අතර එය ලැබුණේ ගාල්ල කොටුව පැරණි තැපැල් කාර්යාලයේ ටෙලිග්‍රාෆ් අංශයටය. ඇමෙරිකා එක්සත් ජනපදයේ සිට ලංකාවට එවන ලද පළමු විදුලි පණිවුඩය ද එම තැපැල් කාර්යාලයටම ලැබීම විශේෂත්වයක් වූ අතර එය ලංකාවට එවන ලද්දේ 1866 දීය.
පරෙවි තැපැල් සේවය ආරම්භ වූයේ කවදාද?
1850 සැප්තැම්බර් 24 දා